કયામત સે કયામત તક સાથે બૉલીવુડમાં છવાયેલાં જુહી ચાવલા 13મી નવેમ્બરે પોતાનો જન્મ દિવસ ઉજવશે. બે દિવસ પછી 15મીએ જૂનિયર મહેમૂદ અને અર્જુન હિંગોરાણીનો જન્મ દિવસ છે. જેકી શ્રૉફ, અમિતાભ સહિત અનેક કલાકારો સાથે કામ કરી ચુકેલાં મિનાક્ષી શેષાદ્રીનો 16મીએ જન્મ દિવસ છે. મિનાક્ષી ઉપરાંત નાસિર હુસૈન અને ડૉ. શ્રીરામ લાગૂનો પણ આ જ દિવસે જન્મ થયો હતો. માતા માલા સિન્હાના છ દિવસ બાદ પુત્રી પ્રતિભા સિન્હાનો જન્મ દિવસ આવે છે. પ્રતિભા સિન્હાએ ફિલ્મ રાજા હિન્દુસ્તાનીમાં પરદેશી... ગીતમાં સારું પરફૉર્મન્સ આપ્યુ હતું.